ທ່ານ Gates ພົບປະກັບພັນທະມິດ ຂອງສະຫະລັດ
ທ່ານ Gates ພົບປະກັບ ບັນດາພັນທະມິດ ຂອງສະຫະລັດ ທີ່ກອງປະຊຸມສຸດຍອດ ຄວາມໝັ້ນຄົງເຂດເອເຊຍ
ລັດຖະມົນຕີປ້ອງກັນປະເທດສະຫະລັດແລະຈີນກ່າວໃນວັນສຸກມື້ນີ້ວ່າ ຄວາມສຳພັນທາງ ທະຫານລະຫວ່າງປະເທດທັງສອງກຳລັງກ້າວໜ້າໃນບາງດ້ານແລະພວມມຸ່ງໜ້າໄປໃນທິດ ທາງບວກ ລັດຖະມົນຕີກະຊວງປ້ອງກັນປະເທດສະຫະລັດ ທ່ານ Robert Gates ແລະຄູ່ຕຳແໜ່ງ ຝ່າຍຈີນນາຍພົນ Liang Guanglie ໄດ້ໃຫ້ການຖະແຫຼງດັ່ງກ່າວທີ່ສິງກະໂປໃນວັນສຸກ ມື້ນີ້ ບ່ອນທີ່ພວກທ່ານ ໄດ້ເຈລະຈາຫາລືກັນກ່ອນໜ້າກອງປະຊຸມວ່າດ້ວຍຄວາມໝັ້ນຄົງ ShangriLa ນີ້ແມ່ນການໄປຮ່ວມກອງປະຊຸມສຸດຍອດ ໃນດ້ານຄວາມໝັ້ນຄົງຂອງເອເຊຍຄັ້ງທີ 5 ແລະ ກໍເປັນຄັ້ງສຸດທ້າຍຂອງທ່ານ Gates ໃນຖານະລັດຖະມົນຕີປ້ອງກັນປະເທດຂອງສະຫະລັດ ມີຜູ້ຕາງໜ້າຈາກ 27 ປະເທດ ໄປຮ່ວມກອງປະຊຸມວ່າດ້ວຍຄວາມໝັ້ນຄົງ ທີ່ສິງກະໂປ ຊຶ່ງ ຈະດຳເນີນໄປຈົນຮອດມື້ວັນອາທິດ ກ່ອນໜ້ານີ້ ທ່ານ Gates ໄດ້ພົບປະກັບລັດຖະມົນຕີປ້ອງກັນປະເທດຂອງຍີ່ປຸ່ນແລະນາ ຍົກລັດຖະມົນຕີມາເລເຊຍ ນອກນັ້ນທ່ານຍັງໄດ້ພົບປະກັບລັດຖະມົນຕີປ້ອງກັນປະເທດ ສິງກະໂປ ທ່ານ Ng Eng Hen ຊຶ່ງທ່ານພ້ອມກັບທ່ານ Gates ສະແດງຄວາມສະໜັບ ສະໜຸນຕໍ່ການສືບຕໍ່ພົວພັນຂອງວໍຊິງຕັນຢູ່ໃນພູມີພາກຕະຫຼອດທັງການຮ່ວມມືໃນການ ຮັບມືກັບໄພຂົ່ມຂູ່ຂ້າມຊາດແລະເສີມຂະຫຍາຍຄວາມໝັ້ນຄົງຢູ່ໃນຂົງເຂດ